Byelo litino konye tye i yoo mapol, ma mito mego ducu onge
Dwonlwak
Mego, latin ki cuka latwe latin, ma meno cuka mapol wan ducu wa a ki iye, kadi dong pe wapoo, ento mego ki oteka matye i ngec poyo wiiwa kama wan ducu wa aa ki iye labongo pyem.
Kit me bedo ki litino tye pol, joo mogo tweyo litinogi ma nongo lyere tung ku iigi, mogo gingabo litinogi ma lyere i butgi, ma meno ducu nongo lube ki kit kaka moni ma i wii lobo ni.
Gin ma pire tek aye ni i kare ma latin tye atweya, nongo kin-gi ki mine tye ariba, dok nongo gipoko lyeto kumgi ci weko kelo mar i kin-gi.
Latin ma maro bedo cok cok ki mine nyo lunyodone ma winyo lok apira ma a ki botgi, dongo ma ber ki ngec ma en winyo. Gin ma pire tek i kit me bedo ki litino en aye macalo larem, wek latin onge kit tamwu ducu macalo lunyodo i ot, ngo ma wumaro, nyo pe wumaro ki pingo ne.
Pien litino ka dongo nongo ngec mapol a ki i peny pingo? ka ‘ningning?’, ma wun lunyodo myero obed atera ki wic malongo me gamo peny egini, ma kare mukene bino atuka tuka, nyuto ngo ma wutye ka timone kwede.
Acoli tiyo ki yoo aryo me tweyo litino, mukwongo en aye twec ki obedo, ma meno lubo mwaka pa latin, kace en pud tidi ma loyo oteka eni, ci gitweye ki obeno. Obeno en aye dul bongo ma gikwoyo matye latwoke angwen, ka i doge gikwoyo tol bongo abana matek lube ki twok obeno angwen eno, tol eno tice me tweyo latin me jolo en ki i ngec ma gitweyo i kor mine bene.
Kony me tweyo litino tye ma pire tek aryo, me acel en aye ka mego tye ki tic, ma mito atyeka oyot, ci myero gitwe latin pien bedo calo lageng tic bot mine pi miti me tuko ma weko mego poke woko me cobo dogtice me dok tuko kwede. Ma me juko eno, nongo mito adwela en i ngec cut wek tic pa mego otime.
Me aryo en aye ka latin tye ki two nyo winyo kume pe tye ma longo totwal, ma ka gitweye ki lyeto kum mego ci romo tugo koyo nyo jami ma yele ni me dok cen ka bedo maber lacen.
Tweyo litino bene tye ki kony bot mego, me tego cogo kin ngegi matek, ki me rweyo ler matye i nge mego me weko kume bedo mayot dok mutere kit ma mitte.
tso_Latn luo_Latn bam_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn